­­Hallituksen kokous ke 16.3.2022 klo 15:15

Lapunmäen koulun opettajainhuone tai Teams

Läsnä: paikan päällä Olli Pöyhönen, Elina Pasanen, Pauliina Oittinen, Riikka Kokko (pääluottamusmies); etäyhteydellä Tuovi Liimatainen, Saija Ylikotila, Anna Hakkarainen

1. Kokouksen avaus

Yhdistyksen puheenjohtaja Olli Pöyhönen avasi kokouksen klo 15:26.

1. Kokouksen sihteerin valinta

Sihteeriksi valittiin Elina Pasanen.

1. Pöytäkirjantarkastajien valinta

Pöytäkirjantarkastajiksi valittiin Saija Ylikotila ja Pauliina Oittinen.

1. Kokouksen laillisuuden ja päätösvaltaisuuden toteaminen

Todettiin kokous lailliseksi ja päätösvaltaiseksi.

1. Kokouksen esityslistan hyväksyminen

Hyväksyttiin esityslista. Päätettiin aloittaa varsinaiset asiat pykälällä 9.

1. Hallituksen järjestäytyminen

Keskusteltiin yhdistyksen varapuheenjohtajan, yhteysopettajan ja järjestövalmiuspäällikön valinnasta. Keskustelun jälkeen varapuheenjohtajaksi valittiin Saija Ylikotila. Yhteysopettajan ja järjestövalmiuspäällikön valinnat jäivät vielä auki.

1. Kevätkokouksen valmistelut

* Pidetään kevätkokous ma 28.3.2022. Lapunmäen koulun opettajien huoneessa klo 15:15.
* Käytiin läpi sihteerin valmistelema toimintakertomus vuodelta 2021. Sihteeri toimittaa sen toiminnantarkastajille.
* Käytiin läpi sihteerin valmistelema tilinpäätös vuodelta 2021. Sihteeri toimittaa eteenpäin toiminnantarkastajille.

1. Konneveden paikallisyhdistyksen uudet jäsenet

Yksi uusi jäsen on liittynyt yhdistykseen. Tiedot pöytäkirjan liitteenä (liite 1).

1. Ajankohtaiset asiat

Pääluottamusmieheltä:

JUKOn pääluottamusmies Riikka Kokko kertoi ajankohtaiset asiat parhaillaan meneillään oleviin sopimusneuvotteluihin ja lakkovaroituksiin liittyen. Vanhat sopimukset päättyivät 28.2.2022 eikä sopimusneuvotteluissa päästy sitä ennen ratkaisuun. JUKO ja JAU yrittävät vauhdittaa neuvotteluita asettamillaan kunta-alaa koskevilla ylityö- ja vuoronvaihtokielloilla sekä ovat antaneet lakkovaroituksia suurempiin kaupunkeihin. Riikka kävi esityksessään läpi myös lakon ja lakkovaroituksen periaatteita ja perusteita sekä toimintatapoja siinä tapauksessa, että lakko toteutuisi. OAJ neuvottelee mm. pidemmän aikavälin palkkaohjelmasta jäsenistönsä eduksi. OAJ Keski-Suomen järjestövalmiusiltaan 17.3. osallistuvat Riikka, Olli, Elina ja Saija.

OAJ:n valtuustovaalien ennakkoäänestys on päättynyt. Varsinaiset vaalipäivät ovat 4.-5.4.2022. OAJ Keski-Suomen alueella ennakkoäänestysprosentti oli muita alueita korkeampi. Paikallisyhdistyksen olisi hyvä pitää valtuustovaalia esillä vielä ennen varsinaisia vaalipäiviä. Ideoitiin äänestyspisteen pystyttämistä koululle/kouluille ja pientä ”palkintoa” äänestäneille.

Luottamusmieskautta on jatkettu vuodella 31.7.2023 saakka. Uusi kausi alkaa 1.8.2023. Luottamusmiesvaalit tulee järjestää paikallisesti kevään 2023 aikana. Pyritään saamaan vaaliin ehdokkaita, jotta päästään sopuvaalin sijaan äänestämään.

1. Muut asiat

Paikallisyhdistyksen palkkioiden maksu vuodelta 2021 viivästyi ja palkkiot laitetaan heti maksuun vuonna 2022, kun tarvittavat asiat sitä varten saadaan hoidettua. Tilitoimisto ilmoitti hieman ennen vuoden vaihtumista tarvitsevansa yhdistykseltä uuden valtuutuksen palkkojen maksua varten. Samassa yhteydessä kävi ilmi, että PRH:lle tehty nimenkirjoittajien muutosilmoitus ei ollut mennyt perille. Tilitoimisto tarvitsee ajantasaisen todisteen nimenkirjoittajista valtuutusta varten. Sihteeri tekee uuden nimenkirjoittajien muutosilmoituksen, jossa ilmoittaa puheenjohtajan ja tässä kokouksessa valitun varapuheenjohtajan.

1. Kokouksen päättäminen

Puheenjohtaja päätti kokouksen klo 16:45.

Vakuudeksi:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Olli Pöyhönen, pj Elina Pasanen, sihteeri

Pöytäkirjantarkastajat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Saija Ylikotila Pauliina Oittinen